Diari Oficial de la Generalitat Valenciana


Sumari del DOGV 9151, del 16-08-2021 (2021/8669)

Informació pública del projecte d'ordre de la Conselleria d'Agricultura, Desenvolupament Rural, Emergència Climàtica i Transició Ecològica que regula i convoca la concessió d'ajudes per a instal·lacions de tractament de residus del Pla de suport a la implementació de la normativa de residus.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9151

Data del DOGV
:   16-08-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/8669


Data del document
:   02-08-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * cooperació administrativa

Informació pública del projecte d'ordre de la Conselleria d'Agricultura, Desenvolupament Rural, Emergència Climàtica i Transició Ecològica que regula i convoca la concessió d'ajudes per a instal·lacions de tractament de residus del Pla de suport a la implementació de la normativa de residus. [2021/8669]  
En compliment del que es disposa en l'article 23 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19, així com en l'article 83 de la Llei 39/2015, d'1 d'octubre, del procediment administratiu comú de les administracions públiques, s'exposa al públic el projecte d'ordre de la Conselleria d'Agricultura, Desenvolupament Rural, Emergència Climàtica i Transició Ecològica que regula i convoca la concessió d'ajudes per a instal·lacions de tractament de residus del Pla de suport a la implementació de la normativa de residus, durant un termini de 10 dies, comptadors des de l'endemà de la data de publicació d'aquest anunci en el Diari Oficial de la Generalitat Valenciana, a fi que les persones que es consideren interessades puguen presentar al·legacions, observacions o suggeriments sobre el contingut.  
El projecte d'ordre esmentat podrà ser consultat en la pàgina web de la Conselleria d'Agricultura, Desenvolupament Rural, Emergència Climàtica i Transició Ecològica, a través de l'enllaç següent:  
https://agroambient.gva.es/es/resolucions-d-ajudes-en-tramit-d-informacio-publica  
Les al·legacions s'han de dirigir a la Subdirecció General de Qualitat i Educació Ambiental, de la Direcció General de Qualitat i Educació Ambiental, de la Conselleria d'Agricultura, Desenvolupament Rural, Emergència Climàtica i Transició Ecològica, situada en la Ciutat Administrativa 9 d'Octubre, torre 1 (planta 5a), carrer de la Democràcia, 77, 46426 València.  
  
València, 2 d'agost de 2021.- El director general de Qualitat i Educació Ambiental: Joan Piquer Huerga.